Domino sacro sancte basilice Sancti Marcelli martiris Christi que est constructa in Hubiliaco villa, ubi ipse pretiosissimus martir in corpore requiescit, prope Cabilon castro. Igitur ego in Dei nomine Ewardus presbiter, dono ad congregationem Sancti Marcelli vineam cultam juris nostri, sita que est in pago Lugdunensium in fine Baiacensium, vel in ipsa villa Baygegias; terminat de uno latus et ambis frontibus strata publica, et de alio latus terra Leuterii. Infra istas terminationes totum ad integrum dono, trado atque transfundo ad ipsam congregationem tantum, et jam dicto de meo jure in vestra trado dominatione et potestate jure legitimo, ad habendi, donandi, tenendi, vendendi seu et commutandi, vel quicquid exinde facere volueritis, vos vel successores vestri, liberam hac firmissimam in omnibus et in Dei nomine habeatis potestatem, ad faciendum nullum contradicentem. Si quid vero, quod fieri minime esse credimus, si ego ipse aut ullus ex heredibus meis, vel quelibet ulla emensa opposita persona, que contra hanc donationem istam venire aut aliquam calumpniam generare ausus fuerit, non hoc valeat vindicare quod repetit, sed inferat illi suisque heredibus, una cum sacratissimo fisco, auri libram unam coactus exsolvat, et hec presens donatio ista omni tempore firma ac stabilis permaneat, cum stipulatione subnixa. Hec carta facta est in ecclesia Sancti Marcelli, ubi ipse pretiosissimus martir in corpore requiescit. S. Ewardi qui hanc donationem fieri vel adfirmare rogavit. S. Gisleranni, prepositi. S. Constantii decani. S. Wandalmari presbiteri. S. Ayrberti presbiteri. S. Amalerii presbiteri. S. Leutfredi presbiteri. S. Argaudi presbiteri. S. Balfredi diaconi. S. Constaboli subdiaconi. Sigevertus, ac si indignus presbiter, donationem istam rogatus scripsi et dictavi, die jovis in mense septembri, anno XXII° regnante Karolo rege.